Ívi Adámou

**Ívi Adámou** (; s. 24. marraskuuta 1993 Agía Nápa, Kypros) on kyproksenkreikkalainen laulaja. Hän syntyi ja kasvoi Agía Nápassa Kyproksella, ja tällä hetkellä hän asuu Ateenassa, Kreikassa. Adámou on opiskellut sosiologiaa Panteion-yliopistossa vuodesta 2012 alkaen. Adámou nousi julkisuuteen Kreikassa ja Kyproksella osallistuttuaan *[[The X Factor (televisio-ohjelma)|The X Factorin]]* kreikkalaisen version toiselle tuotantokaudelle, jossa hänen valmentajanaan oli Giórgos Theofánous. Vuonna 2010 *The X Factorista* pudottuaan Adámou varmisti levytyssopimuksen Sony Music Greecen kanssa.  

Adámoun debyyttialbumi *[[Kalokaíri stin kardiá]]* (2010) julkaistiin hieman hänen sopimuksensa jälkeen Sonyn kanssa. Samana vuonna hän teki yhteistyötä Spýros Lámproun lapsikuoron kanssa ja julkaisi albumin *[[Christoúgenna me tin Ívi Adámou]]* (2010), joka julkaistiin ulkomailla nimellä *[[Christmas with Ivi Adamou]]*. Adámoun ensimmäinen studioalbumi *[[San éna óneiro]]* (2011) julkaistiin heinäkuussa 2011 ja se sisälsi hittisinglet ”Kráta ta mátia sou kleistá”, ”Káno mia efchí” ja ”Vóltes st' astéria”. Elokuussa 2011 Adámou valittiin edustamaan Kyprosta Eurovision laulukilpailussa 2012 kappaleella ”La La Love”. Uusi albumi, *Écho ouranó*, oli tarkoitus julkaista kesällä 2013, mutta se peruttiin Sony Music Greecen sulkeuduttua. Omien singlejensä lisäksi Adámou on julkaissut kappaleita elokuviin, kuten *[[Barbie in A Mermaid Tale]]* ja **'.

[[Beyoncé Knowles|Beyoncén]], [[Whitney Houston|Whitney Houstonin]] ja [[Helena Paparizou]]n vaikutuksesta Adámouta usein kuvattiin Kreikassa popkuningattarena tai teini-idolina etenkin hänen The X Factor -osallistumisensa vuoksi. Adámoun ensimmäinen albumi myi kultaa yli 60&nbsp;000 kopiolla Kreikassa samalla kun hänen joulualbuminsa ''Christmas with Ivi Adamou'' myi platinaa yli 15&nbsp;000 kopiolla [[Portugali]]ssa. Vuodesta 2010 Adámou on ollut ehdolla monta kertaa sekä [[MAD Video Music Awards]]issa että [[Madame Figaro Awards]]issa, ja tähän mennessä hän on voittanut viisi palkintoa. Vuosina 2010 ja 2012 hänet palkittiin parhaana kyproslaisena naislaulajana. Vuonna 2012 hänet myös palkittiin parhaana kyproslaisena laulajana, joka oli ensimmäinen kerta kun kyseinen palkinto annettiin. Vuonna 2011 hänet palkittiin parhaasta urbaanista musiikkivideosta yhdessä [[Stavento]]n kanssa kappaleella ”[[San érthei i méra]]”. Adámou on myös osallistunut useisiin hyväntekeväisyysjärjestöihin, kuten kampanjaan ”Everything I Can” kohdunkaulan syövän ehkäisemiseksi. HFC-UNCRC Policy Center on myös nimennyt hänet ”nuoreksi lähettilääksi” lasten oikeuksien puolesta.   

== Elämä ja ura ==
=== Lapsuus ja nuoruus ===

Ívi Adámou syntyi 24. marraskuuta 1993 [[Agía Nápa]]ssa, [[Famagustan alue|Famagustassa]] kyproslaiselle isälle ja bulgarialaiselle äidille. Hän on sisaruskolmikon keskimmäinen lapsi. Yhdeksänvuotiaana hän esiintyi ensimmäistä kertaa ja osallistui musiikkikilpailuun [[Ánna Víssi]]n kappaleella ”Kaká paidiá” voittaen kilpailun. Kilpailun jälkeen hän aloitti musiikin teorian opiskelun, laulutunnit ja pianotunnit, jotka mahdollistivat palkintojen saannin useissa paikallisissa laulukilpailuissa. 

15-vuotiaana toisen yläkouluvuotensa aikana Adámou osallistui The X Factorin koelauluihin, ja koska hän pääsi live-esityksiin, hänen täytyi matkustella Kyprokselta Kreikkaan. Kreikan X Factorin toiselle tuotantokaudelle osallistumisen seurauksena hän allekirjoitti sopimuksen [[Sony Music Entertainment|Sony Music Greecen]] kanssa ja siitä lähtien hän on asunut Kreikassa, jossa hän tällä hetkellä opiskelee [[Panteion-yliopisto]]ssa. Vaikka hän oli aloittanut musiikkiuran, hän päätti opiskella sosiologiaa.

=== 2009-10: The X Factor ===

Vuosina 2009-2010 Adámou osallistui toiselle tuotantokaudelle Kreikan X Factoriin päätyen kuudennelle sijalle. Vain yksi hänen esittämistään kappaleista oli kreikaksi ja loput englanniksi. 

Adámou lauloi ”Just Dance” ensimmäisessä live-esityksessä saaden positiivista palautetta tuomareilta. Toisessa ja kolmannessa esityksessä hän lauloi [[Pink|P!nkin]] ”Just Like A Pill” ja [[Kelly Clarkson]]in ”Because Of You”, ja hän jälleen sai positiivista palautetta jälkimmäisen ollessa pidetty yhtenä parhaana esityksenä siihen mennessä. Kuitenkin neljännessä esityksessä laulusta ”Papa Don't Preach” hän sai negatiivista palautetta Níkos Mouratídiksen sanoessa, ettei kappale sopinut hänen äänelleen. Seuraavassa kolmessa esityksessä kappaleilla ”When I Grow Up”, ”Hurt” ja ”Halo” palaute oli jälleen positiivista. Kahdeksannessa live-esityksessä hän lauloi ensimmäisen kreikankielisen kappaleensa ”Christoúgenna” kappaleen ”All I Want For Christmas Is You” ohella. 

Yhdeksännessä esityksessä Adámou esitti kappaleen ”Celebration”, joka oli toinen hänen esittämänsä [[Madonna|Madonnan]] kappale. Hän esitti myös dueton joukkuetoverinsa Ninin kanssa, ja he esittivät [[Ánna Víssi]]n kappaleen ”Dódeka” ja [[Mariah Carey]]n kappaleen ”Without you” yhdessä. Kymmenennessä esityksessä hän esitti kappaleen ”I Love Rock 'n' Roll”. Vaikka hän sai enimmäkseen positiivista palautetta, Mouratídis antoi negatiivista palautetta. Yhdennessätoista esityksessä hän esitti kappaleen ”Hush Hush” ja oli ensimmäistä kertaa vaarassa pudota Hovigin kanssa, mutta tuomarit pelastivat hänet. Ratkaisevassa esityksessä hän lauloi kappaleen ”I Have Nothing”, jonka hän lauloi boot campilla. Kahdennessatoista esityksessä hän lauloi kappaleet ”The Voice Within” ja ”The Power Of Love”.

Vaikka hän oli yksi suosikeista kilpailun voittajaksi, hän tippui kahdennellatoista viikolla, jolloin hän oli vaarassa pudota joukkuetoverinsa Nini Sjermadinin kanssa. Giórgos Levéntis ja Mouratídis äänestivät häntä, ja Katerína Gkagkáki sekä Giórgos Theofánous äänestivät Niniä. Vaikka tulos oli tasapeli, Theofánouksen ääni ratkaisi hänen ollessaan molempien valmentaja, joten Adámou putosi kilpailusta. Pudotuksen jälkeen Sonyn ja Theofánouksen välillä syntyi riitaa, sillä Sony halusi Adámoun palaavan kilpailuun väärien tulosten takia, kuten mediassa väitettiin.

=== 2010-11: ''Kalokaíri stin kardiá'' ja ''San éna óneiro'' ===

Vaikka Adámou ei ollut finalisti X Factorissa päädyttyään kuudenneksi, hän onnistui saamaan levytyssopimuksen Sony Music Greecen kanssa, joka oli ohjelman ”kumppani”. Hänen dramaattinen ja jännitystä täynnä oleva pudottamisensa johti julkiseen riitaan – sekä suoran The X Factorin lähetyksen aikana että myöhemmin lehdistössä – Sony Musicin edustajien ja Theofánouksen välillä. Adámoun ensimmäinen single ”A*G*A*P*I” julkaistiin vain muutamaa päivää myöhemmin hänen pudotuksestaan. Hän esitti kappaleen ensimmäistä kertaa ANT1:n ohjelmassa ''Axízei na to deis''. Musiikkivideo kappaleelle julkaistiin 22. maaliskuuta 2010. Debyyttisinglensä jälkeen Adámou julkaisi kreikankielisen version ''[[Barbie in A Mermaid Tale]]'' soundtrackista. 

13. huhtikuuta 2010 Adámoun ensimmäinen ”yhteistyö” julkaistiin [[MAD TV]]:n kautta. Hän oli mukana [[Stavento]]n kappaleessa ”San érthei i méra”, josta tuli kesähitti Kreikassa ja Kyproksella. Alle kolmessa kuukaudessa kappaleen videolla oli yli 3 miljoonaa katsomiskertaa, mikä teki siitä yhden sen ajan katsotuimmista kreikkalaisista musiikkivideoista. Kappale pysyi top 5 kappaleiden joukossa Greek Airplay Chartissa 20 viikkoa ja myi 60 000 laillista latausta. Adámoun toinen single ”Sóse me” julkaistiin 27. huhtikuuta 2010 ja sen video 5. toukokuuta 2010. Muutamaa päivää myöhemmin Adámoun debyyttialbumin trailerit paljastettiin. Sillä aikaa Adámou aloitti kiertueen Kreikassa ja Kyproksella Staventon kanssa. 14. kesäkuuta 2010 Adámou esiintyi [[2010 MAD Video Music Awards|2010 MAD Video Music Awardsissa]] yhtyeen [[OtherView]] kanssa Ishtarin kappaleella ”Last Kiss”.

Adámoun debyyttilevy, ''Kalokaíri stin kardiá'', julkaistiin kesäkuussa 2010, ja siihen sisältyi hänen ensimmäiset singlensä ”A*G*A*P*I” sekä ”Sóse me”. Adámou äänitti toisen kerran kreikkalaisen version Barbie soundtrackistä; **'. 29. heinäkuuta 2010 virallisen sivun kautta alkoi kilpailu kolmannesta singlestä, joka olisi joko ”To mystikó mou na vreis” tai ”Geláei”. Seuraavan singlen valinnasta riippumatta äänestäjillä oli mahdollisuus nähdä musiikkivideon kuvaukset. ”To mystikó mou na vreis” julkistettiin kolmanneksi singleksi 13. lokakuuta 2010.   

Adámoun ensimmäinen EP myi kultaa yli kuudella tuhannella kappaleella. Hän sai kulta-albumin Sákis Rouvákselta heti esitettyään kappaleensa ”To mystikó mou na vreis” The X Factorin kolmannen tuotantokauden toisessa live-esityksessä. 28. lokakuuta 2010 ilmoitettiin, että Adámou julkaisee joulualbumin sisältäen kappaleet ”Santa Claus is coming to town”, ”Last Christmas”, ”White Christmas” ja potpuri kappaleista ”Agía Nýchta” ja ”We Wish You a Merry Christmas”. *Christoúgenna me tin Ívi Adámou* (julkaistu nimellä *Christmas with Ivi Adamou* ulkomailla) julkaistiin 22. marraskuuta 2010. EP pääsi ensimmäiselle sijalle Kreikan iTunesissa myytyään tuplaplatinaa Portugalissa yli 50 000 kappaleella.    

Vuoden 2011 alussa Adámou kertoi, että hän sai ehdotuksen ERT:ltä edustaa Kreikkaa vuoden 2011 euroviisuissa, mistä hän kuitenkin kieltäytyi sanomalla, että kiinnostuksesta huolimatta hän haluaa käydä koulun loppuun. Maaliskuussa 2011 hän alkoi työstää ensimmäistä studioalbumiaan. Huhtikuussa 2011 Adámou teki yhteistyötä Melisses-yhtyeen kanssa, joka kirjoitti kappaleen ”Kráta ta mátia sou kleistá”. Sekä kappale että musiikkivideo julkaistiin 23. huhtikuuta 2011. Toukokuussa 2011 ilmoitettiin, että Adámou tulee julkaisemaan kappaleen ”Murderous”, joka aiheutti taistelua Adámoun ja Helena Paparizoun fanien välillä, sillä kappale oli aiemmin ilmoitettu Paparizoun kappaleeksi. Kappale oli myöhemmin osa Adámoun ensimmäistä studioalbumia kreikankielisenä kappaleena.     

14. kesäkuuta 2011 Adámou otti osaa 2011 MAD Video Music Awardsiin ja esitti remixin kappaleesta ”Gonna Make You Sweat (Everybody Dance Now)” yhdessä Midenistíksen kanssa. Samana vuonna hän sai ensimmäiset ehdokkuudet MAD Video Music Awardsissa, jossa hän oli ehdolla parhaaksi uudeksi tulokkaaksi ja parhaaksi naisartistiksi. Hän oli myös ehdolla parhaasta Hip Hop/Urban- ja duettokappaleesta sekä parhaasta musiikkivideosta kappaleella ”San érthei i méra” Staventon kanssa. Hän voitti ainoastaan palkinnon parhaasta Hip Hop/Urban -kappaleesta.     

Kesäkuussa 2011 Adámoun kanavalla alettiin toistamaan teaseria uudesta albumista nimeltä *San éna óneiro*. Ensimmäinen single albumilta oli ”Káno mia efchí", jonka oli kirjoittanut ja tuottanut Meth. Musiikkivideon kuvaukset alkoivat heinäkuussa, ja se julkaistiin 29. heinäkuuta 2011. Adámoun ensimmäinen studioalbumi "San éna óneiro" julkaistiin 25. heinäkuuta 2011, ja siinä oli 10 kappaletta. ”Vóltes st' astéria” ilmoitettiin albumin toiseksi singleksi 25. elokuuta 2011. Sen musiikkivideon teaser paljastettiin 5. lokakuuta 2011 ja video julkaistiin 11. lokakuuta 2011.

### 2012-15: Eurovision laulukilpailu

6. elokuuta 2011 CyBC virallisesti ilmoitti, että Adámou oli valittu edustamaan Kyprosta Euroviisuissa 2012. Tammikuussa 2012 CyBC julkaisi kappaleet, jotka Adámou esittäisi valinnassa: ”Call the Police”, ”La La Love” ja ”You Don't Belong Here”. Paikallinen finaali pidettiin 25. tammikuuta 2012, jolloin ”La La Love” julistettiin voittajaksi ja näin ollen Kyproksen edustuskappaleeksi. Kuukausi ennen kilpailua kerrottiin, että Kypros voitaisiin diskata kilpailusta, koska sillä ei ollut varoja edustajainhuoneesta. Esitysjärjestyksen arvonnassa Kyprokselle arvottiin esityspaikaksi 12 ensimmäisessa semifinaalissa 22. toukokuuta 2012. Kypros pääsi finaaliin, jossa esityspaikaksi arvottiin 8, ja lopulta päätyi sijalle 16. ”La La Love” ilmestyi monille single-listoille monissa Euroopan maissa, kuten Espanjassa, Isossa-Britanniassa, Saksassa ja Ruotsissa. ”La La Love” ja toiset paikallisen finaalin kappaleet ovat albumin *[[San éna óneiro]]* ”euro editionissa”, jossa on lisäksi kreikankielinen versio kappaleesta ”You Don't Belong Here” nimellä ”Fotiá vrochí”.

Euroviisujen jälkeen Adámoulla oli kesäkiertue, johon kuului keikkoja Kreikassa, Kyproksella, Ruotsissa ja Espanjassa. Espanjassa hän äänitti kappaleen ”Time to Love” espanjalaisen DJ:n Marsal Venturan kanssa. Kun hän palasi Kreikkaan, hän äänitti toisen kappaleen nimeltä ”Áse me” Staventosta tunnetun Kleopátran kanssa. 14. tammikuuta 2013 Mega Channelin ohjelmassa *Proinó mou* Adámou ilmoitti julkaisevansa uuden albumin helmikuussa 2013, mutta albumia ei julkaistu. Hän myös ilmoitti Facebook-sivullaan, että uusi kappale Marsal Venturan kanssa, ”Time to Love”, julkaistaan aikaisin helmikuussa. Stavento julkaisi kuvan Adámoun kanssa tekemänsä uuden kappaleen ”Na sou tragoudó” musiikkivideon kuvauksista. Se julkaistiin 4. maaliskuuta 2013 ja ladattavaksi 11. maaliskuuta 2013.  

Adámou uudisti yhteistyönsä Sony Music Greecen kanssa 5. huhtikuuta 2013. Adámou paljasti haastattelunsa aikana MTV:llä, että hänen uusi albuminsa olisi nimeltään *Écho ouranó*. Hänen seuraava singlensä, joka julkaistiin 31. toukokuuta 2013, on nimeltään ”Ponáne oi agápes”. Neljättä vuotta peräkkäin Adámou esiintyi MAD Video Music Awardsissa Anise K:n ja Shayan kanssa esittäen kappaleen ”Walking on Air”. Sony Music Greece suljettiin, joten hänen albuminsa julkaisu peruttiin. Tammikuussa 2014 Adámou ilmoitti yhden konserttinsa aikana, että hän palaisi uuden kappaleen kanssa pienen tauon jälkeen. Hän myös ilmoitti kappaleen julkaisun olevan erikoinen. 4. huhtikuuta 2014 Adámou esiintyi yhdessä Elisavet Spanoun ja Courtney Parkerin kanssa 2014 MadWalkissa, jossa he lauloivat ”Sway” Red Dress Actia varten.   

The Voice of Greecen ensimmäisen kauden jälkeen ilmoitettiin, että Adámou ja Demy olisivat valmentajia lasten versiossa ohjelmasta, jossa he esiintyivät ollessaan nuoria laulajia. 3. kesäkuuta 2014 Adámou ja Michális Kouïnélis antoivat varmistuksen siitä, että he esittäisivät dueton 2014 MAD Video Music Awardsissa. Seremoniassa, joka järjestettiin 23. kesäkuuta ja jonka lähetys oli 2. heinäkuuta, Adámou ja Kouïnélis esittivät kappaleen ”Na sou tragoudó” sekä remixin kappaleesta ”Min tis to peis” yhdessä Kóstas Tournáksen kanssa. Adámou aloitti kesäkiertueensa Staventon kanssa elokuussa ja esiintyi monessa paikassa Kreikassa ja Kyproksella. 17. lokakuuta 2014 kerrottiin, että Adámou sai ehdotuksen Cyprus Broadcasting Corporationilta esittää Kyproksen kansallisen valinnan vuoden 2015 euroviisuihin. Kuitenkin myöhemmin CyBC ilmoitti, että Antri Karantoni esittelisi valinnan. Vuoden 2014 lopussa Adámou aloitti toisen residenssishow'n Kóstas Tournáksen, Kóstas Karafótiksen ja Violétta Ntágkaloun kanssa.    

### 2015- : Uusi musiikki

Yli miljardin katsomiskerran jälkeen Eurovision laulukilpailun virallinen YouTube-kanava julkaisi 10 katsotuimmasta Eurovision-kappaleesta videon, jolla Adámoun kappale ”La La Love” oli kuudennella sijalla yli 30 miljoonalla katsomiskerralla ja toiseksi eniten katsottu vuoden 2012 kappaleista. 4. toukokuuta 2015 Adámou julkaisi Facebook-sivullaan kuvan studiolta ”teaserina” uudesta musiikista. Adámou varmistettiin esiintymään muotisuunnittelija Gregory Morfin näytökseen 2015 Cyprus MadWalkissa muiden esiintyjien joukossa, joita olivat muun muassa Déspoina Vandí, Demy ja Elefthería Eleftheríou. 14. toukokuuta 2015 Cyprus Madwalkin aikana Adámou esitti kappaleet ”La La Love” ja oman versionsa Modjon kappaleesta ”Lady (Hear Me Tonight)”.

## Taiteellisuus
### Tyyli ja vaikutteet

The X Factor -osallistumisestaan lähtien Adámou on esittänyt pop-kappaleita. Vaikka melkein kaikki hänen X Factorissa esittämänsä kappaleet olivat englanniksi, suurin osa hänen omista kappaleistaan on kreikaksi. Kuten hän sanoi eräässä haastattelussa, hän on saanut vaikutteita sekä kreikkalaisesta että amerikkalaisesta pop-musiikista. Adámouta on nimitetty ”seuraavaksi suureksi jutuksi” ja teini-idoliksi Kreikassa hänen ensimmäisen albuminsa julkaisun jälkeen. Albumi oli enemmän teinipop-tyylinen, kun taas hänen ensimmäinen studioalbuminsa oli "kypsemmän" popin tyylinen.

Adámou on nimennyt Beyoncén, Christina Aguileran ja Whitney Houstonin idoleikseen, ja he ovat hänen suurimpia vaikutteitaan. Hän ihailee Whitney Houstonia, joka on ollut hänen lempilaulajansa hänen lapsuudestaan lähtien, ja Beyoncéa hän ihailee tämän työn ja taidon vuoksi. Hän on myös sanonut haluavansa työskennellä Beyoncén kanssa.

Adámou on myös maininnut Helena Paparizoun ja Sákis Rouváksen vaikuttajikseen jälkimmäisen tultua hänelle läheiseksi The X Factorissa, jossa Rouvás oli juontajana. Adámou on sanonut Rouváksesta, ettei ollut suuri fani ennen ohjelmaa, mutta ihaili häntä tavatessaan hänet ja tutustuessaan häneen ja hänen luonteeseensa. 

## Yksityiselämä

Adámou on perheensä toinen lapsi. Hänellä on kaksi siskoa, joista häntä vanhempi on Déspoina ja nuorempi Kleopátra. Hän syntyi ja kasvoi Agía Nápassa Kyproksella ja matkusteli paljon Kreikkaan osallistuttuaan The X Factoriin. Nykyään hän opiskelee sosiologiaa Ateenan kaupungissa sijaitsevassa Panteion-yliopistossa. Hän asuu nyt vakituisesti Ateenassa. 

Vuonna 2011-2012 Adámou ilmoitti, ettei ole parisuhteessa, vaikka mediassa kerrottiin hänen olevan parisuhteessa Staventosta tunnetun Michális Kouïnéliksen kanssa. Myöhemmin haastattelussa hän kielsi huhut. Kuitenkin vuonna 2014 Kouïnélis paljasti, että he olivat parisuhteessa vuodesta 2013 eivätkä vuodesta 2010, niin kuin media oli sanonut. He asuvat nyt yhdessä Ateenassa, kun Adámou opiskelee siellä. On myös kerrottu, että he olisivat menossa naimisiin vuoden 2015 kesällä, mutta Adámou itse kiisti huhun haastattelussaan. Kumpikaan heistä ei ole vahvistanut huhuja naimisiinmenosta. 

Euroviisujen aikana ja sen jälkeen media kertoi, etteivät Adámou ja Elefthería Eleftheríou olisi hyvissä väleissä keskenään. Molemmat kertoivat väliensä olevan kunnossa. Kuitenkin heidän esiintyessään vuoden 2013 Kreikan euroviisukarsintojen finaalissa, Eleftheríou oli ojentamassa kättään Adámoulle samalla kun tämä vilkutti yleisölle. Myöhemmin Eleftheríou sanoi, ettei Adámou tehnyt sitä tarkoituksella. Hän myös kertoi heidän olevan hyvissä väleissä keskenään.  

Adámou tapasi Beyoncén ollessaan mukana Kreikan ''The X Factorissa'', josta hän voitti lipun tämän keikalle Ateenaan. Hän on myös nähnyt Jennifer Lopezin Tukholmassa, kun Adámou oli omalla konserttikiertueellaan.   

### Hyväntekeväisyystyö

Adámou on osallistunut monella tavalla hyväntekeväisyystoimintaan. Vuonna 2010 hän oli osana kyproslaista kampanjaa ”Everything I Can”, jonka tarkoituksena oli estää kohdunkaulan syöpää. Samana vuonna hän otti osaa kreikkalaiseen kampanjaan rintasyöpää vastaan. Vuonna 2011 HFC-UNCRC Policy Center nimitti Adámoun ”Nuoreksi lähettilääksi” lasten oikeuksien puolesta. Järjestön lähettiläänä hän esiintyi kampanjassa ”Beat Bullying” 27. tammikuuta 2012, ja konsertin tulot lahjoitettiin järjestön kampanjalle. Vuonna 2013 hän esiintyi solidaarisuuskonsertissa Famagustassa kerätäkseen ruokaa. Joulukuussa 2013 hän otti osaa joulukonserttiin, jonka järjesti kyproslainen radiokanava Super FM ja Giórgos Theofánous. Konserttilipuista tulleet rahat annettiin Radiomarathoniokselle. Esiintyjät lauloivat omia kappaleitaan sekä osallistuivat joululaulun yhteislaulantaan Theofánouksen kuoron kanssa. Kappaleet olivat mukana albumilla, joka julkaistiin kyproslaisen sanomalehden oheistuotteena.

## Diskografia
### Studioalbumit

* *[[San éna óneiro]]* (2011)

### EP:t

* *[[Kalokaíri stin kardiá]]* (2010)
* *[[Christmas with Ivi Adamou]]* (2010)

### Televisio

## Palkinnot ja ehdokkuudet

Adámoun debyytti-EP myi kultaa yli 60 000 myydyllä kopiolla. Hänen toinen EP:nsä, *[[Christmas with Ivi Adamou]]*, myi tuplaplatinaa Portugalissa yli 50 000 myydyllä kopiolla. Hänen ensimmäinen studioalbuminsa San Ena Oniro julkaistiin heinäkuussa 2011 ja ylsi 17. sijalle Kreikan albumilistoilla. Hänen singlestään "La La Love" tuli menestys vuoden 2012 Euroviisujen jälkeen. Se oli listoilla Euroopan maissa, kuten Ruotsissa, Espanjassa ja Isossa-Britanniassa. 

Hänellä oli paljon ehdokkuuksia MAD Video Music Awardsissa vuodesta 2011 lähtien. Hän voitti kaksi palkintoa, paras Hip Hop/Urban -musiikkivideo ja paras kyproslainen artisti. Hän oli myös ehdolla kolmena vuonna peräkkäin Madame Figaro Awardsissa parhaaksi kyproslaiseksi naislaulajaksi ja voitti niistä kaksi vuosina 2010 ja 2012. Vuonna 2013 hänen kappaleensa "Time to Love" Marsal Venturan kanssa voitti espanjalaisen LaLore02-palkinnon vuoden parhaasta kappaleesta.  

## Kiertueet ja konsertit

Adámoun ensimmäinen kiertue oli kesällä 2010 Staventon kanssa ja toinen kesällä 2011 Melisses-yhtyeen kanssa. Kiertueilla hän kiersi yli 50 paikassa Kreikassa ja Kyproksella. Vuonna 2011 hän liittyi Panos Kiamoksen ja Kóstas Martákiksen residenssikonserttiin Posidonio Music Hallissa. 

Residenssikonsertin jälkeen Adámou lähti kiertueelle Eurooppaan esittämään kappalettaan vuoden 2012 euroviisuihin. Kilpailun jälkeen hän aloitti La La Love -kiertueen ja kiersi esimerkiksi Ruotsissa, Kreikassa ja Espanjassa. Vuonna 2013 Adámoulla oli lyhyt kesäkiertue ja hän esiintyi monilla klubeilla. Adámou ja Michális Kouïnélis varmistivat aloittavansa kiertueen Kreikassa ja Kyproksella kesällä 2014. Joulukuussa 2014 Adámoulla oli toinen residenssiesitys Kóstas Tournáksen, Kóstas Karafótiksen ja Violeta Dagkaloun kanssa.  

### Konserttikiertueet

* Stavento & Ívi Adámou: Livekiertue (2010)
* Melisses & Ívi Adámou: Livekiertue (2011)
* Eurovision "mainoskiertue" (2012)
* La La Love -kiertue (2012)
* Kesäkiertue (2013)
* Kesäkiertue (2014)
* Kesäkiertue (2015)

### Residenssikonsertit

* Posidonio Music Hall (Ateena) - Pános Kiámos, Kóstas Martákis ja Ívi Adámou (2011-2012)
* Perivóli tou Ouranoú (Ateena) - Kóstas Karafótis, Ívi Adámou, Kóstas Tournás ja Violétta Ntágkalou (2014-2015)

## Lähteet
### Viitteet

## Aiheesta muualla

* 
* Ívi Adámou AllMusicissa
* 
* Ívi Adámou Facebookissa
* 
* Ívi Adámou Instagramissa
* Ívi Adámou YouTubessa